
Ouoni superiore aestate, Vir illustris, mecum esses in villa Klein- 
zschocheriana, lactum est. ut scholarum , quas illo tempore in Universitate 
litterarum Lipsicnsi haberem, mentio incideret, quomque ego me dixissem 
Catulli carmina selecta quaedam illo ipso tempore iuvorifbus harum rerum 
studiosis inscholis meis enarrare, ibi Tu. Vir amicissime, quo Tu amore quom 
optimas litteras, quas Tu a pueritia auctore patre clarissimo amplexus 
nunquam desivisti colere, tum etiam meorum ipsius studiorum rationem 
sernper dilexisti, quaesivisti ex me, quae potissimum Catulli carmina enar- 
randa suscepissem quidve novi sive in explicatione sive in emendntione illorum 
carminum repperissem. Respondi Tibi tum hoc. quae ego in Catulli carmini- 
bus enarrandis repperisse mihi viderer , non graviora illa quidem esse aut 
praedicatione omnino digna videri , sed tamen einsmodi , ut etiam post recen- 
tissimas hominum doctorum curas ad carmina illa rectius intellegenda 
aliquid conferre posse milii viderentur. Cuius rei rationem quom Tibi, Vir 
clarissime, redderem, adventu communis amiei nuntiato, qui his litteris eum- 
dem honorem non haberet, illarum rerum oratio, ut Te meminisse credo, ita , 
inter nos tum omissa eBt, ut me Tibi pollicerer nlio tempore ea , quae tum 
agere coeperamus, expositurum esse. Id promissum lue dies, quo ante I, 
annos summis honoribus ab ordine iure consulforum ornatus es, ut Tibi 
perficerem me admonuit, eoque magis nunc ipsum id faciendum putavi, 
quod quamvis hoc, quod adferrein, munusculum grave ac magnum non esset, 
tamen sperare posse milii ridebar, si esset cum huius diei gratulatione con- 
iunctum, eo lubentiore animo Te id gratum acceptumque habiturum esse. 

yuod autem illo tempore agere coeperamus , id fere erat huiusmodi. 
triplicem fuisse illam emendationem, qua fgo menda nonnulla, quae etiam 

n obi», cum semel occidit brevi» lux, 
nox est perpetua una dormienda, 

quemadmodum etiam in nitidissimis atque emendatissimis exemplis, quae 
auctore M. Hauptio (Lipsine apud S. Ilirzeliuma. MDCCCL11I) descripta esse 
dicuntur, scriptum est, verum potius sic: 

nobis eum semel mxidit brevi» lux, 
nox est perpetua una dormienda. 

nobis enim pronomen non solum ad alteram enuntiationis partem pertinere, 
sed continuo ad priorem etiam adsumendum esse facile intellegitur. Paulo 
gravius est quod legitur in cami. XII. v. 1 sqq. volgo sic: 

Marrucine Asini, manu sinistra 
non belle uteris in ioco atque vino: 
tollis lintea neglegentiorum. 

Ita enim si verba interpuncta leguntur, illud ipsum crimen, quod inten- 
ditur in Asinium, infirmatur. Accusatoris est enim rem universam dicere 
nec eam ad certam quamdam rationem revocare. Debebat igitur Catullus 
primum crimen universum pronuntiare , deinde ad singulare factum descen- 
dere, isque sine dubio sic sua verba interpungi et recitari voluit: 

Marrueine Asini , manu sinistra 
non belle uteris : in ioco atque rino 
tollis lintea neglegentiarum, 

ut crimen furti primum universum diceretur, deinde boc furtum ad .certum 
quemdam statum revocaretur, quemadmodum Catullus etinm deinceps 
locutus est : 

quamvis sordida res et invenusta est, 
non credis mihi? crede Polioni 
fratri, qui tua furta vel talento 
mutari velit etc. 

Dupliciter in interpunctione carm. XHIL peccatum est, ac primum qui- 
dem in verbis his, quae leguntur v. 13 sqq. 

di magni, horribilem et sacrum libellum, 
quem tu scilicet ad tuum Catullum 
misti, continuo ut die periret, 

Satumalibue, optimo dierum! 

ubi verba die Saturnalibus optimo dierum aptissime inter Be coniungenda 
erant etj Saturnalibus a reliqua oratione commatis separari non debebat, eo- 
dem fere modo quo in Vergilii Georgicon lib. IIIJ v. 168. dicitur: 

aut agmine facto 
ignavum fucor prrui a praesepibus arcent, 
aut in Tibulli lib. II. cl. 6. v. 15.: 

acer amor, fracta s utinam tua tela sagittas, 
ei licet, es tinctas adspiciarnque faces! 

quibus in verbis ipso auctor buius interpunctionis interpunctione ulla verba 
quae aptissime cohaerent distinguere ausus non est. Deinde gravius etiam 
peccatum est in hoc Catulli carmine v. 21 sqq., si vulgo haec ita scribuntur: 
Ni hinc interea (valete) abite 
illuc unde mulum pedem attulistis , 
saecli incommodo, pessimi poetae. 

Quid enim sibi volt haec parenthesis, in qua vox valete posita est? Potest ne 
liaec vox detrahi a reliqua oratione, quae, si non aptissime haec verba inter 
se coniunguntur , intellegi plane uon potest? Sine dubio id quod praecedit 
hinc causa illius interpunctionis fuit: id vero ipsum debebat grammaticos 
admonere , ut valete aptius cum verbo abite coniungerent et haec coniuncta 
verba valete abite, quae, si rem recte iudicnmus, paene unam notionem igno- 
miniosae dimissionis efficiunt, cum voce hinc constructa esse pronuntiarent, 
non quod hinc valete per se recte diceretur, sed quod hinc valete abite recte 
sc haberet, quia vox valete aptius cum verbo abite coniuncta similem signi- 
ficationem nanciscitur , ut illud ipsum verbum abite. Similem constructionem 
ipse Calidius habet cann. XI. v. 17 sq.: 

cum suis vivat c aleatquc moechis , 
quos simul eonplexa tenet trecentos, 

ulii verba vivat valsatque eodem modo consociata eam constructionem habent, 
quae per sese potius verbo vivat quam verbo valeat convenire videatur. 

Etiam in carni. XXXII. v. 3 sqq. falsa interpunctio volgo habetur 
iu verbis bis: 

iube. ad te veniam meridiatum, 
et ei i Usseris illud, atliucaio, 
nequis liminis obseret talellnm ete. 

quibus in verbis illud falso ail ca, quae praecedunt, verba adsumptuin est. 
quod ods umendum erat ad ea, quae sc<iuuntur. Quo enim verba: et si 
tusseris, pertineant facile apparet ex iis, quae ante erant dicta : 
iube ad te veniam meridiatum, 

illud efferendum erat, quod adiuvari voluit Catullus ab Ipsithilla, itaque sic 
interpimgenda oratio est: 

iube ad te veniam meridiatum, 
et ei iueeerie, illud adiueato, 
nequis liminis obseret tabellam ctc. 

Quaerat forsitan quispiam, quamobrcm ego tantum studii operaeque in 
levioribus his robus reprehendendis posuerim , quae et ab illis ipsis . qui haec 
carmina lectitant, facile inveniri queant nec omnino ad uberiorem linguue 
cognitionem multum valere videantur. Si quis est, qui ita quaerat, ei primum 
hoc responderi potest, haec tamen tam facilia explicatu non videri, quod per 
tot saecula aut nondum sunt inventa aut, si inventa fuerant, rursus obscurata 
sunt, deinde addi potest etiam illud, si cui in bis ipsis locis interpunctionis 
emendatio non magno opere universae linguae rationem habuisse videatur, 
tamen esse alios locos, quibus in locis recta interpunctio non solum eos 
ipsos locos iuvet, verum etiam plus ponderis ad omne linguarum studium 
habere videatur: id quod luculento exemplo demonstrare posse mihi videor 
Catulli carm. CYIL, ubi haec verba itu interpuncta fere volgo leguntur: 

Si tpiicquam cupido optanlique obtigit umquam 
insperanti, hoc est gratum animo proprie, 
quare hoc est gratum nobisque est caritis auro, 
quod te restitnie, Leebia, mi cupido, 
restituis cupido atipie insperanti qisa refers te 
nobis, o lucem candidiore nota! 

Haec tamen verba ita, quemadmodum modo descripsi, interpuncta satis 
emendate scripta esse mihi non videntur. Eam enim constructionem habent, 
quae a consuetudine huius aetatis scriptorum plane videtur abhorrere. Nam 
antiqua illa absente nobis, praesente amicie, praesente legatis, praesente testibus 
ct alia id genus inulta nullo modo huc vocari possunt, quod ne ab antiquioribus 
quidem scriptoribus umquam sic haec dicta sunt nisi in illa formula usu et 
consuetudine loquendi recepta et Catulli aetate ca ipsa formula ita erat 

obsoleta, ut hoc loco perverse videantur abuti isti, qui similem Tibulli locum, 
de quo paulo post dicturus Bum, illo tueri loco volunt atque adeo, si dis 
placet, in arte bos locos pro exemplis ponere conantur. Quanto rectius totus 
hic locus constat, si sic interpungas: 

quare hoc est gratum nobisque at carius auro, 
quod te restituis, Lesbia , mi cupido , 
restituis cupido atque insperanti, ipsa refers te 
nobis, o lucent candidiore nota / 

Etenim quod in reliquis enuntiati verbis per adicctivum cupido atque in- 
speranti declaratur, id pronomen ipsa in hac extrema parte enuntiati, quia 
maiore vi orditur membrum, declarat. Quod autem Tibulli locum lib. 111. 
eleg. 6. v. 53 sqq. 

quam vellem tecum longas retptiescers noctes 
et tecum longos pervigilare dies, 
perfida nec merito nobis inimica merenti, 
perfula, sed , qttameis perfida , cara tamen! 

ad hunc Catulli locum adhibuerunt, ut et hunc tuerentur et illum, id summa 
iniuria lactum est Nam quamvis in falsa interpunctione similes inter se 
loci esse videantur eo, quod illic insperanti nobis coniungi videtur, hic autem 
nobis merenti, tamen facile intellegitur no hoc quidem loco quicquam neque 
ad Catulli locum defendendum neque ad normam artis constituendam effici 
posse, quom etiam non quaerenti hoc luce clarius esse videatur, interpunctioni 
falsissima illa abiecta hunc Tibulli locum ita restituendum esse : 
quam vellem tecum longas requiescere noctes 
et tecum longos pervigilare dies, 
perfula nec merito nobis, inimica merenti, 

perjida, sed, quamvis perfida, cara tamen/ 

Sic enim nobis ad aliud membrum pertinet, si dicitur : perfida nec merito nobis, ad 
aliud merenti, neque vox merenti magis pronomine mihi opus habet, quam 
in simili Catulli loco verba: restituis cupido atque insperanti, pronomine 
nobis, quoniam facile per sese intellegitur quo ista verba pertineant, lix 
omni autem hac disputatione facile illud agnoscetur , recte interpuncta 
oratione, id quod Tu, Vir prudentissime , minime ignoras, non solum singulos 

saepe locos iuvari, verum haud raro etiam hoc caveri, ne monstra prae- 
ceptorum grammaticorum nascantur. 

Sed converto me iam, Vir illustris, ad alterum genus emendationis, 
quod in ipsa verborum scriptione positum fuisse dixi. Eius rei exempla 
haec potissimum tum adhibenda putavi. Primum commemoravi carmen 
Catulli 11H, ubi in loco a nobis iam supra ex parte tractato in illis exemplis, 
quae auctore M. llauptio litterarum formis descripta esse feruntur, 
v. 15 sqq. haec leguntur: ’ 

luo e letiese dicit in cacumine. \ 

tuo imbuisse palmulae in aequore, 
ct inde tot per inpotentia freta 
erum tulieee, Iaera »ice dextera 
v agaret mira, tice utrumgue Iuppiln 
simul secundus incidisset in pedem ; 
neque ulla vota litoralibus deis 
sibi esse facta, eum veniret a mari 
narissime hunc ad usque limpidum lacum, 
quibus in verbis duo menda insunt, quorum alterum nuper illatum est. 
alterum antiquitus propagatum. Versu enim 20. raijaret a M. Hauptio 
c C. Lachmanni opinor couiectura repositum est pro eo, quod librorum 
testimonio conlirmatur. vocaret. Id mihi dupliciter falsum esse visum est. 
primum quod Catullus sic numquam locutus est, ut vagare pro vagari diceret, 
quamquam alii scriptores, vetustiores maxime, saepe activam formam 
usurpaverunt, qua de re conf. Lexicon Latinum meum vol. II. p. 1744, tum 
quia navigari non posset, si aura vagaret, id est, modo huc modo illuc se 
verteret. Vago enim vento, id est, incerto nemo navigat. Immo id, quod 
olim legebatur et est in libris, vocaret, aptissimum ad illum locum est. 
Ventus vel aura vocat usitatissima formula nautarum fuit, si quando signi- 
licari voluerunt ita comparatam esse auram, ut ea commode navigari posset : 
dextera autem aura aut laeva vocare dicitur, si a dextero latere aut a laevo 
ita est ventus, ut velis vel hoc vel altero pede attractis navigari rerte possit, 
cui deiuceps secundus luppiter, qui in utnunque veli pedem inciderit, 
opponitur. I<e vocandi Terbo vix est quod similitudines apponam, veluti 
Vergilii Aen. lib. 111. v. 350 sq. 

Iamque dies altert/ue dif» processit, et aurae 
vela vocant tumidoque inflatur carbasus austro. 

cl. ib. v. 69 sq. 

Inde, ubi prima fides pelago, placat aque r enti 
dant maria et lenis crepitans vocat auster in altum, 
deducunt socii navis et litora conplent. 

Alterum, quod dixi mendum osse in boc loco, est v. 24 sq. 

titrm veniret a mari 
novissime hunc ad u**pte limpidum lacum. 

in verbo novissime. Neque enim novissime videtur phaselus in lacum 
Benacum venisse a mari: aperte hoc repugnare videtur eis versibus, qui 
deinceps leguntur : 

sed haec prius fuere: nunc recondita 
senet quiete seque dedicat tibi, 
gemelle Castor et gemelle Castoris. 

neque vero Himplieiter dici poterat : cum veniret a mari — hunc ad usque 
limpidum lacum. Nam si simpliciter a mari venire dicitur phaselus, mare 
Adriaticum intellegi neceise est, a quo tamen, Bi quis Pado atque Mincio 
veniret in lacum Benacum, tantum iter non erat , ut dicendum esset a mari 
hunc ad usque limpidum lacum. Alia longe ratio huius loci est, si reponimus 
id, quod in vetustioribus exemplis litterarum formis descriptis habetur, 
novissimo, et scribimus: 

cum veniret a mari 

novissimo hunc ad usque limpidum lacum. 

Recepto enim hoc verbo iusta oppositionis ratio nascitur inter mare no- 
vissimum, id est. ultimum vel extremum, et inter lacum Benacum, qui in 
patria terra poetae Veronensis eat. Sic superlativum adiectivi novus iam 
ante Catullum dici coeptum esse testem habemus M. Varronem, qui de lingua 
Lat. lib. VI. §. 59. habet haec : « quo etiam extremum novissimum quoque 
dici coeptum volgo , quod mea memoria ut Aelius sic senes aliquot nimittm 
novum verbum quod esset vitabant, quotus origine ut a veter e vetustius et 
veterrimum, sic ab novo declinatum novius et novissimum, quod extremum. 
Eodem modo, quo hic Catullus Pontum Euxinum mare novissimum, id 

est, ultimum vel extremum dixit, etiam Uvidius aliique locuti sunt Conf. 

Ovidii trist. lib. III. carm. 13. v. 27 sq. 

dum me terrarum pot u paene novissima Pontus 
Kuxinu* falso nomine dictus habet. 

et Valerium Flaccum Argonaut.. lib. V. v. 77 sqq. 

illum, post acies rubri que novissima elaustra 
aequoris , hic resides thiasos , hic aera moventem 
udaque pampinea nectentem cornua vitta, 
nunc etiam meministis, aquae t Boeotia qualem 
Thyias et infelix cuperet vidisse Cithaeron. 

Huc addas Taciti Agrie, c. 10. haec ora novissimi maris, et eumdem ab excesBU 
diri Augusti lib. II. c. 24. vasto ac profundo , ut credatur novissimum, ac sine 
terris mari . Similiterque translata quidem significatione adiectiri dixit ipse 
Catullus carm. LX. v. 4 sq. 

ut supplicis vocem in novissimo casu 
contemptam haberes ah nimis fero corde ? 

Deinde in carm. IX. v. 3 »q. recedendum mihi visum est a scriptura hac : 
venistine domum ad tuo • penates 
fralresque. unanimos senemque matrem f 

quae nunc fere recepta est de Froehlichii opinor coniectura, quae longius a 
librorum scriptura recedit, quam illa coniectura, quam proposuerat Faernus. 
yuoin enim in libris scriptum sit euamque aut eanamque aut tuamqu * 
matrem, mihi quidem, quod s propter antecedens unanimo* facile etiam ad 
verbum, quod sequitur, adsumi poterat, potius anumque matrem quam 
senemjue matrem scribendum fuisse videtur. Hauc igitur Faerni con- 
jecturam primum librorum auctoritas suadet ut recipiamus et, si usum 
spectamus diccndique consuetudinem, non minus recte anus quam senex cum 
nominibus substantivis componitur, conf. Curtii lib. III. c. 11. §. 25. at in 

f/remio anus aviae tacebant adultae duas oirqmes. et Suetonii Ner, c. 11. ' \ 

anusque matronas recepit ad lusum. Catullus autem etiam alias hac ratione 
usus est : carm. enim LXVIII. v. 46. dixit chartam anum et carm. LXXVII. 
v. 10. famam anum, ut etiam inde commendationis aliquid Faerni coniecturu 

accipiat. Levior etiam scripturae mutatio est. sed tamen ejusmodi, ut ad 

totum carmen rectius intellegendum id multum valere videatur, in Catulli carm. 
XXVI., quod sic mihi legendum videtur: 

/diri, vitula vottra non ad auettri 
jiatns opposita est neque ad /amni 
nec saevi borea* aut apheliotae , 
rerum ad milia quindecim et ducentos, 
o centum horribilem atque pestilentem ! 

Ac ]irimum quidem quod restitui vottra pro nostra, quod volgo legitur in 
exemplis litterarum formis descriptis, ea paene nulla mutatio est : nemo enim 
ignorat in libris manu scriptis uottra et nostra vix posse inter se dignosci et 
vetustiora quidem Catulli exempla formis descripta sane habent etiam 
vottra. Si sententiam spertamus, discrimen inter illas scripturas summum 
intercedit, ita tamen, ut scripturam nunc volgo receptam vix ferendam, hanc 
nobis probatam unice veram esse fateri debeamus. Neque enim probabile 
est, si ea, quae de Catulli rebus domesticis aut ab abis tradita nobis 
sunt aut bic illic a poeta ipso aperiuntur, recte iudicamus, villam 
Catulli ad tot milia oppositam fuisse, neque, si fuisset, consentaneum est 
ipsum poetam id pronuntiaturum fuisse. Alia longe causa est, si ita iocatur, 
ut carm. XIII. v. 7 sq. fecit: 

nam tui Catulli 
plenus eacculu* est aranearum. 

Id enim ille perspicue temporis causa dicit, non ut inopem se omnino esse 
significari vellet. Catullum autem ad Furium sic scribere potuisse, quemad- 
modum ego statui vottra pro nostra reponens , quod is et ipse et tota eius 
domus summa egestate premi videbatur, satis superque ostendit Catulb carm. 
XXni. Nam illud vix est quod dicam, recte post vocativum buri pronomen 
inferri v ostra, quod non solum ille ipse, verum etiam eius paler atque tota 
eius domus intellegitur, apheliotae autem paulo post scripsi pro apeliotae plu- 
rimorum hbrorain auctoritate. Nam etsi Graeci, quorum scripta ad nos ve- 
nerunt, eum ventum, quem Latiui subsolanum vocabant, fere dni/.itetrp', 
non dqtj).idntjr videntur appellavisse, qua de re videndus est Lobeclrius ad 
Sophoclis Ai. 803. p.3. r >6., tamen quom ille ventus in Latinorum scriptis aphe- 
liotes plerumque appelletur, Latini non tam cultorum Graecorum linguam 
quam nautas Graecos, qui mare Adriatieum navigabant, videntur seeuti esBC. 

Itaque etiam apud Plinium hist. nat. lib. II. c. 47 (46), §. 1 19. et lib. XVUL c. 38 
(77).*§. 337. formam nominis aphelioten , quae in libris non nullis habetur, resti- 
tuendam esse existimo. Carmine XXXIIU. V. 21 sqq. nunc fere legimus haec: 
m quocumque tibi placet 
nancta nomine , Romvtique , 
antique ut solita es, bona 
sospites ope gentem. 

Sed tamen a Catullo haec ita scripta esse non adducor ut credam. Adverbium 
enim antique ab Latinis scriptoribus omnino raro admodum usurpatum est 
et. si quando positum est, alia significatione est positum, ut nullo pacto existi- 
mem a Catullo bic antique fuisse scriptum. Multo rectius illi mihi fecisse vi- 
dentur, qui iam ante me antiqui scribi voluerunt pro antique. Praeterquam 
enim quod antiquet — sic enim olirn in codice archetypo scriptum fuisse mul- 
tis locis edocemur, ut carm. 1111. v. 23., ubi pro mari in antiquis libris 
Scriptum est moret , id quod antiquitus nihil aliud nisi moreti potest fuisse 
facile in antique mutari potuit, aptissimam etiam sententiam habebimus, 
si scribemus: 

Rom utique 

antiqui , ut eolita e*, bona 
sospites ope gentem. 

lure enim antiquus Romulus dicitur is. qui primus auctor et conditor gentis 
Romanae esse perhibebatur. Eadem sententia Propertius lib. II. el. 30. v. 28. 
et rursus lib. V. el. 4. v. 2. antiqui lovis mentionem fecit. Denique in carmine 
XXXXVIH, quod nunc volgo ita legitur: 

Mellitos oculos tuos , lucenti , 
siquis me sinat usque basiare , 
usque ad milia basiem trecenta , 
nec umquam videar satur faturus, 
non si densior aridis aristis , 
sit nostrae seges osculationis. 

mendum librarii relictam esse censeo. Est id positum in verbo videar , quod 
quamvis recte «lirator sinat, basiem , sit, tamen coniunctivum hoc looo non re- 
cepisse quo quisque perit ior est linguae Latinae eo facilius agnoscet. Neque 
voro in libris scriptum est videar , sed id est e Gunrini coniectura profectum. 

Ea autem menda, quae loco verbi videar, in libris sunt: inde cor , inde tot , 
id facile indicant, videor olim, non videar, in codice archetypo scriptum Suisse, 
ut indicativus etiam a librorum auctoritate defendatur et tuto i&m re- 
stitui possit. 

Haec et quae sunt similia illo die , quo Tu me in vilula mea inspexeras, 
Tccum, Vir illustris, agere atque disputare sententia erat Erat etiam aliud, 
de (pio illo tempore agere volebam, idque ad tertium genus emendationum 
pertinebat, quod supra dixi in mutata versuum quorumdam collocatione posi- 
tum fuisse. Ex boc tertio genere unum nunc iam proponam locum, ut Tu 
ipse indicare possis, utrum veram emendandi viam ingressus sini necne. Post 
carmen Catulli secundum, quod Catullus in passerem suae puellae composuit, 
leguntur in libris haec: 

tam gratum eet mihi quam terunt puellae 
ftemici aureolum fuisse malum, 
quwl zonam soluit diu ligatam. 

qui quidem versus non solum in libris manu scriptis vetustioribus a superi- 
ore carmine prorsus separati fuerunt, id quod Guorinus et Perreius testati 
sunt, verum etiain. si ipsam sententiam, quae iis subest, spectamus, ab argu- 
mento illius, quod praecedit, carminis plane abhorrere ridentur. Quamobrera 
recto fecerunt illi, qui hos tres versus a superiore carmine separaverunt atque 
pro fragmento uovi carminis habuerunt. Eo autem, quod post hos versus 
iam tertium Catulli carmen sequitur, quod is feeit in obitum passeris suae 
puellae, facile intellegitur illos tres versus iuiuria olim huc vocatos essi*, 
quod carmini secundo et tertio propter similitudinem argumenti olim de in- 
dustria videtur hic locus adsignatus fuisse, ut iuter haec duo carmina tertium 
collocari minime posset. Hoc carminis fragmentum , quod iam sua sede mo- 
tum fuisse demonstravimus, quo pertineat si quaerimus, difficilis sume ac lu- 
brica haec quaestio esse videtur, neque criticorum quisquam, quantum ego 
quidem scio , de ea re quicquam proposuit Sed tamen in re admodum in- 
certa vestigium mihi deprehendisse videor satis certum, quod persequi possi- 
mus. ut etiam huic fragmento suum locum restituamus suumque honorem ha- 
beamus. Leguntur enim post carmen Catulli Xliii. in libris haec : 


Si qui /orte mrarum ineptiarum 
Uetoree eriiie manusque vestras 
non horrebitis admonere nobis, 

quae verba tanto opere ab eo, quod praecedit, carmine, quod per se constat, 
discrepant, neque quicquam commune habent cum canuine illo, quod sequitur 
XV., quod ipsimi quoque per se constat, ut recte iain critici omnes hos tres 
versus ab utroque carmine separavisse videantur. Habemus igitur hic duo 
fragmenta veteris poetae, quae iain in codice archetypo nescio quo casu alieno 
loco posita atque ita diversis locis disiecta fuisse videntur , ut difficile expli- 
catu esse videatur, unde hoc evenerit, nisi forte detritam paginam fuisse aut 
laceratam dicas et, quae suo loco iam cerni recte et legi non posse videren- 
tur, in margine alicubi adseripts fuisse, nequae poetae verba omnino perirent. 
Sed quamquam casu haec fragmenta longiore spatio inter se separata sunt, 
tamen, ai sententiam ipsam animadvertimus, quae iis subest, mihi videtur du- 
bitari non posse quin ita olim eoniuncte haec scripta fuerint: 

Si qui forte mearum ineptiarum 

lentores eritis manusque vestras 

non horrebitis admovere nobis, 

tam pratum est mihi tqutrnt ferunt puellae 

pernici aureolum fuisse malum, 

quod sonam soluit diu ligatam. 

Si enim sie haec verba coniungis , omnia egregie inter se concordant, 
neque veri dissimile est hoe carmen olim secundum locum habuisse, ut oon- 
tiuuo post primum carmen, quod est ad Cornelium Nepotem scriptum, lege- 
retur, eoque ipso carmine poeta benevolentiam lectorum captare voluisse ri- 
deretur. Hoc igitur carmen secundo loco ponendum mihi videtur, carmen 
autem, quod nunc est secundum in passerem puellae suae a Catullo composi- 
tum, id tertio loco pouendum erit et sic deinceps reliqua carmina numeranda 
erant. 

Sed sentio, Vir illustris, me longius esse provectum Teque diutius de- 
tinuisse, quam par fuit, quom nihil aliud hac ipsa scriptione mihi proposuerim 
nisi ut Tibi, qui mihi semper amicus verus atque certus fuisti, huius diei fe- 
licitatem gratuler, quo post acreptoB summos ab ordine iure consultorum ho- 
nores iain quinquaginta annos explevisti, et nunc , postquam primum in hac 



ipsa Academia , in qua oKm eruditus eras, doctoris privati numere cum laude 
perfunctus es, post vero ltegionionti in liorussia professor publicus ordinarius 
in illa Universitate litterarum maximo cum fructu ius docuisti, deinde Magno 
duci Saxunine in negotiis publicis fidus ac sincerus consiliarius luisti, de pa- 
tria autem ipsa summis iudicum collegiis praefectus tanto temporis spatio 
iure dicundo animo neque secundis rebus ebito nec adversis abiecto egregie 
meruisti, integris adhuc animi atque corporis viribus quom rebus domesticis 
tum publicis ita prospicis, ut nobis, qui Te amamus atque colimus, certa spes 
sit fore, ut per multus etiam aimos iucunda senectute perfruare. Kam spem 
ut l>eus optimus maximus ratam esse velit ardenter cupimus. Tu autem, Vir 
illustris, vale ac mihi meisque favere perge. 

